मुंबई मिडिल ऑर्डर में मजबूत, धोनी के मास्टरस्ट्रोक फैसले
Indian Premier League (IPL) 2023 Qualifier Teams Analysis. धोनी के मास्टरस्ट्रोक फैसले, मध्यक्रम मजबूत कर रहे शिवम
IPL-16 को तीन दिन के भीतर चैम्पियन मिल जाएगा। अब सिर्फ तीन टीमें बाकी हैं- 4 बार की विजेता चेन्नई सुपर किंग्स, जो फाइनल में पहुंच चुकी है और दूसरी फाइनलिस्ट का इंतजार कर रही है। वहीं, 5 बार की चैम्पियन मुंबई इंडियंस और डिफेंडिंग चैम्पियन गुजरात टाइटंस शुक्रवार को दूसरा क्वालिफायर खेलेंगी। इसे जीतने वाली टीम रविवार को चेन्नई को चुनौती देगी। मुंबई और गुजरात चौथी बार आमने-सामने होंगी। अब तक तीन मैच में दो मुंबई और एक गुजरात ने जीते हैं। जानते हैं तीनों ही टीमों के लिए इस सीजन में क्या सही रहा और वे क्या कारण रहे, जिससे टीमें सफल रहीं...
मुंबई: सूर्या की तूफानी बल्लेबाजी, अनकैप्ड गेंदबाज ने दिखाई प्रतिभा
मुंबई के लिए पिछला सीजन काफी खराब रहा था। टीम 14 में से सिर्फ 4 मैच जीतकर आखिरी नंबर पर रही थी। इस बार टीम ने कमबैक किया और लीग स्टेज के बाद टाॅप-4 में रही।
1. सूर्या ने चौथे-पांचवें मैच से रफ्तार पकड़ी और फिर नहीं रुके। वे सीजन में 544 रन के साथ सबसे ज्यादा रन में सातवें नंबर पर हैं। वे एक शतक व चार अर्धशतक जमा चुके हैं। उनका स्ट्राइक रेट 183.78 का है, जो मुंबई के लिए सबसे ज्यादा है।
2. टीम के मिडिल ऑर्डर में कैमरून ग्रीन, नेहाल वाढेरा, तिलक वर्मा, टिम डेविड जैसे बड़े शॉट जमाने वाले खिलाड़ी हैं। इनकी वजह से टीम ने सीजन में 5 बार 200+ का स्कोर किया। ग्रीन एक शतक व दो अर्धशतक की मदद से 422 रन बना चुके हैं।
3. 34 साल के स्पिनर पीयूष चावला टीम के मुख्य गेंदबाज हैं, जो 21 विकेट के साथ मुंबई के टॉप विकेट-टेकर हैं। उनकी औसत 21.42 और इकोनॉमी सिर्फ 7.75 की है। वे मुंबई के लिए सबसे कंजूस गेंदबाज हैं।
4. बेहरेनडोर्फ और जॉर्डन जैसे अनुभवी गेंदबाजी की मौजूदगी में आकाश मढवाल, अरशद खान, कुमार कार्तिकेय और अर्जुन तेंदुलकर जैसे अनकैप्ड ने अपनी काबिलियत दिखाई है। आकाश ने लखनऊ के खिलाफ तो सिर्फ 5 रन देकर 5 विकेट झटके थे।
गुजरात: शुभमन फुल फाॉर्म में, टीम में गेम चेंजर और मैच विनर खिलाड़ी
डिफेंडिंग चैम्पियन गुजरात ने खिताब बचाओ अभियान की बेहतरीन शुरुआत की और ओपनिंग मैच जीता था। टीम 14 में से 10 लीग मैच जीतकर टॉप पर रही थी।
1. ओपनर शुभमन लगभग हर मैच में अच्छी शुुरुआत दिला रहे हैं। दो शतक व 4 अर्धशतक की मदद से 722 रन बनाकर सबसे ज्यादा रन बनाने में दूसरे पर हैं। 9 रन और बनाकर वे ऑरेंज
कैप हासिल कर सकते हैं। उन्होंने तीन बार शतकीय साझेदारियां की हैं।
2. टीम गेम चेंजर और मैच विनर खिलाड़ियों से भरी हुई है। शुभमन के अलावा राशिद, हार्दिक, शमी, साई सुदर्शन, मनोहर, साहा, तेवतिया और मोहित शर्मा जैसे खिलाड़ी हैं, जो कभी भी मैच का रुख मोड़ देते हैं।
3. कप्तान हार्दिक और कोच नेहरा का कॉम्बो भी है। हार्दिक ने दबाव वाली स्थितियों में गजब का संयम दिखाया। वे भरोसेमंद व परिपक्व बल्लेबाज के रूप में उभरे। दोनों ही खिलाड़ियों के बीच भरोसे व विश्वास के माहौल को बढ़ावा देते हैं।
4. तेज गेंदबाज शमी सबसे ज्यादा विकेट लेने वालों में 26 विकेट के साथ टॉप पर हैं जबकि स्पिनर राशिद 25 विकेट के साथ दूसरे नंबर पर हैं। गुजरात डेथ ओवर में 38 और पावरप्ले में 24 विकेट ले चुकी है। दोनों का ही औसत 20 से कम और इकोनॉमी भी 8 से कम की है।
10वीं बार चेन्नई ने फाइनल में जगह बनाई
पिछले सीजन में चेन्नई ने अपना अभियान नौवें नंबर पर रहकर खत्म किया था। लेकिन इस बार टीम ने बेहतरीन कमबैक करते हुए 10वीं बार फाइनल में जगह बनाई। चेन्नई लीग स्टेज में दूसरे नंबर पर रही थी।
1. चेन्नई के ओपनर्स डेवोन कॉन्वे (625) और रितुराज गायकवाड़ (564) सबसे ज्यादा रन बनाने के मामले में पांचवें और छठे नंबर पर हैं। कॉन्वे 6 बार और रितुराज 4 बार 50+ स्कोर कर चुके हैं। दोनों दो बार पहले विकेट के लिए शतकीय और चार बार अर्धशतकीय साझेदारी कर चुके हैं। दोनों ने पूरे सीजन में 775 रन बतौर साझेदारी जोड़े हैं।
2. मिडिल ऑर्डर में शिवम दुबे और अजिंक्य रहाणे मजबूती देते हैं। शिवम 158.84 की स्ट्राइक रेट से 386 रन बना चुके हैं, जिसमें 3 अर्धशतक हैं। वे 12 चौके व 33 छक्के जमा चुके हैं। स्पिन गेंदबाजी के खिलाफ शिवम 175.92 की बेहतरीन स्ट्राइक रेट से रन बनाते हैं। वहीं, रहाणे तेज गेंदबाजों के खिलाफ ज्यादा सफल हैं। वे 169.88 की स्ट्राइक रेट से 299 रन बना चुके हैं।
3. मास्टरमाइंड धोनी की रणनीति तो जगजाहिर है। बेंगलुरू 227 रन के लक्ष्य का पीछा कर रही थी और प्लेिसस-मैक्सवेल क्रीज पर टिके हुए थे और बड़ी साझेदारी की ओर बढ़ रहे थे। धोनी ने स्पिनर तीक्ष्णा और मोइन का रुख किया और उन्हें स्लोअर गेंद डालने को कहा। इस छोटे से बदलाव से प्लेसिस-मैक्सवेल ने बड़े शॉट जमाने के प्रयास किए और कैच आउट हुए।
4. श्रीलंकाई तेज गेंदबाज मथीश पथिराना और अनकैप्ड तुषार देशपांडे ने डेथ ओवर्स में बेहतरीन प्रदर्शन किया। इन दोनों की वजह से चेन्नई डेथ ओवर्स में 38 विकेट ले चुकी है और इन ओवर्स में सबसे ज्यादा विकेट में टॉप पर है।
स्पोर्ट्स की अन्य खबरें भी पढ़ें। 
चेन्नई 10वीं बार फाइनल में, 15 रन से हारी गुजरात:जडेजा ने 18 रन देकर 2 विकेट लिए, सीजन में गायकवाड की 5वीं फिफ्टी
चेन्नई सुपरकिंग्स IPL 2023 के फाइनल में पहुंच गई है। चेन्नई ने मंगलवार को अपने होमग्राउंड चेपॉक स्टेडियम में खेले गए क्वालिफायर-1 में डिफेंडिंग चैंपियन गुजरात टाइटंस को 15 रन से हरा दिया।​​​​​​​ पूरी खबर पढ़ने के लिए क्लिक करें। 
क्वालिफायर-1 के टॉप मोमेंट्सधोनी ने रिस्क लिया, टीम पेनल्टी के बावजूद जीती:पथिराना से बॉलिंग कराने के लिए 4 मिनट रुका खेल; क्वालिफायर-1 के टॉप मोमेंट्स​​​​​​​​​​​​​​
​​​​​​​इंडियन प्रीमियर लीग-16 की पहली फाइनलिस्ट टीम तय हो गई है। महेंद्र सिंह धोनी की कप्तानी वाली चेन्नई सुपरकिंग्स ने मंगलवार रात क्वालिफायर-1 में डिफेंडिंग चैंपियन गुजरात टाइटंस को 15 रन से हराकर फाइनल में जगह बना ली।​​​​​​​ पूरी खबर पढ़ने के लिए यहां क्लिक करें। 